Apstiprināts ar

Valsts izglītības satura centra

2024.gada 22.februāra rīkojumu Nr.4.1-07/40

**VI Latvijas skolu jaunatnes teātru festivāls - parāde**

**“2x2 IR PIECI”**

**NOLIKUMS**

**MĒRĶIS**

1. Sekmēt skolēnu kultūras lietpratību, pašapliecināšanos un radošo pašizpausmi teātra mākslā.

**UZDEVUMI**

1. Skolu teātriem īstenot radošas un mākslinieciskas idejas par sabiedrībai un sev aktuāliem mērķiem, izmantojot tekstu, skaņu, attēlu, kustību un dažādas tehnoloģijas.
2. Veidot skolēnos izpratni par savas darbības māksliniecisko un sociālo nozīmīgumu, kā arī sniegt iespējas pieredzes apmaiņai un jaunas pieredzes iegūšanai.
3. Veicināt skolēnu teātra spēles tradīcijas saglabāšanu un attīstību.

**ORGANIZATORI**

1. Valsts izglītības satura centrs (VISC) sadarbībā ar Jūrmalas Izglītības pārvaldi.

**DALĪBNIEKI**

1. Izglītības iestāžu teātri, teātru pulciņi, studijas, leļļu teātri, kustību teātri, teātra sports komandas u.c. (turpmāk- teātri).

**Dalībnieka personas datu aizsardzības nosacījumi** (*Pielikums Nr.1*)

1. Dalībnieki tiks fotografēti un filmēti, un fotogrāfijas un audiovizuālais materiāls tiks publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.
2. Dalībnieka pedagogs ir informēts par pilngadīga dalībnieka un nepilngadīga dalībnieka vecāka vai aizbildņa rakstisku piekrišanu par to, ka dalībnieks tiks fiksēts audio, audiovizuālā un fotogrāfiju veidā un viņa personas dati tiks apstrādāti.

**NORISE**

9. Pasākums tiek īstenots trīs kārtās:

9.1**. 1.kārta** notiek izglītības iestādēs 2024.gada februārī- martā,

9.2. **2.kārta** – izrāžuvideo kopā ar anketu tiek iesūtīti **līdz 2024.gada 12.aprīlim** (*Pielikums Nr.2*) VISC Nemateriālā kultūras mantojuma un ilgtspējīgas attīstības projektu nodaļas vecākajai referentei Dacei Jurkai, e-pasts: dace.jurka@visc.gov.lv

9.3. **3.kārta** – VI Latvijas skolu jaunatnes teātru festivāls - parāde “2x2 IR PIECI” (turpmāk- Festivāls) notiek **2024.gada 6.un 7.jūnijā Jūrmalā**.

**Norises noteikumi un pieteikšanās nosacījumi**

10. Teātri piedalās ar izrādi (līdz 45 min.) vai mazās formas uzvedumu (līdz 15 min), kas būtu rādāms brīvdabā vai uz skatuves. Viens kolektīvs var piedalīties tikai vienā no iepriekš minētajiem žanriem

11. Izmantot drīkst tikai tās lugas, kuras saskaņotas ar literārā materiāla autoru un izrādes publiskai demonstrēšanai saņemta AKKA/LAA licence.

12. Teātri savu dalību Festivālā apstiprina, nosūtot pieteikumu **līdz 2024.gada 8.maijam** (*Pielikums Nr.3*) VISC Nemateriālā kultūras mantojuma un ilgtspējīgas attīstības projektu nodaļas vecākajai referentei Dacei Jurkai, e-pasts: dace.jurka@visc.gov.lv un festivāla koordinatorei Dacei Kalējai dace.kaleja@edu.jurmala.lv

**VĒRTĒŠANA**

13. Izrādes 1. kārtā vērtē novadu/ valstspilsētu izveidota vērtēšanas komisija.

14. 2. kārtā izrāžu video vērtē VISC izveidota vērtēšanas komisija.

15.Vērtēšanas kritēriji:

15.1. dramaturģiskā materiāla izvēle (materiāla kvalitāte, materiāla atbilstība skolēnu vecumposmam un aktieru sastāvam);

15.2. režisora darbs (režisora ieceres mākslinieciskā realizācija, darbs ar aktieriem);

15.3. aktieru darbs (organiska darbošanās, skaidra dikcija, kontakts ar klausītāju un skatuves partneri);

15.4. audiovizuālais noformējums (scenogrāfija, kostīmi, mūzika, komponentu atbilstība izvēlētā materiāla un iestudējuma stilistikai);

15.5. izrādes koptēls.

16. Viens vērtēšanas komisijas loceklis katrai izrādei maksimāli var piešķirt 50 punktus.

Katru kritēriju vērtē atsevišķi, piešķirot 0 – 10 punktus.

 - izcili- 10; - apmierinoši- 4;

 - teicami- 9; - vāji- 3;

 - ļoti labi- 8; - ļoti vāji – 2;

 - labi- 7; - ļoti, ļoti vāji -1;

 - gandrīz labi-6; - neatbilst kritērijiem-0

 - viduvēji- 5;

17. Vērtējums tiek iegūts, saskaitot visu vērtēšanas komisijas locekļu piešķirtos punktus un to kopējo summu dalot ar vērtēšanas komisijas locekļu skaitu.

18. Vērtējuma pakāpes tiek piešķirtas:

45 – 50 punkti Augstākās pakāpes diploms

40 – 44,99 punkti I pakāpes diploms

35 – 39,99 punkti II pakāpes diploms

30 – 34,99 punkti III pakāpes diploms

25 – 29,99 punkti Pateicība par piedalīšanos

19. Festivālam izvirzītās izrādes tiek paziņotas **līdz 2024.gada 29.aprīlim.**

**FINANSĒŠANA**

20. 1.kārtu finansē izglītības iestādes, izglītības pārvaldes un/vai pašvaldības.

21. 2.un 3.kārtas norisi daļēji finansē no valsts budžeta 42.03. apakšprogrammas „Skolu jaunatnes dziesmu un deju svētki” un piesaistītajiem līdzekļiem.

22. Dalībnieku piedalīšanos festivālā (ceļa izdevumus, ēdināšanu, naktsmītnes) finansē pašvaldība vai iestāde, kuru dalībnieki pārstāv.

23. Festivāla rīkotāji var noteikt dalības maksu: ja kolektīvā vairāk nekā 11 dalībnieki - EUR 50 *euro*, bet kolektīvam līdz 10 dalībniekiem – 30 *euro*.

**PROJEKTA VADĪTĀJA**

VISC Nemateriālā kultūras mantojuma un ilgtspējīgas attīstības projektu nodaļas vecākā referente Dace Jurka; e-pasts: dace.jurka@visc.gov.lv

*Pielikums Nr.1*

**Dalībnieka personas datu aizsardzības nosacījumi**

Pielikumā lietoti termini:

1. Dalībnieks – fiziska persona, kura piedalās pasākumā kultūrizglītības, vides interešu izglītības, tehniskās jaunrades un audzināšanas darba jomā un kuru tieši vai netieši var identificēt pasākumā laikā. Pilngadīga fiziska persona ir devusi rakstisku piekrišanu par to, ka var tikt fiksēta audio, audiovizuālā un fotogrāfiju veidā un tikt apstrādāti viņas personas dati. Nepilngadīgai fiziskai personai līdz 18 gadu vecumam (ieskaitot) dod rakstisku piekrišanu vecāks vai bāriņtiesas ieceltais aizbildnis. Par pasākuma dalībnieku nevar kļūt, ja nav rakstiskas piekrišanas.
2. Pārzinis – Valsts izglītības satura centrs, kas nosaka personas datu apstrādes mērķus un apstrādes līdzekļus, kā arī atbild par personas datu apstrādi atbilstoši normatīvo aktu prasībām.
3. Personas dati – jebkura informācija, kas attiecas uz identificētu vai identificējamu fizisku personu.
4. Regula – Eiropas Parlamenta un Padomes Regula (ES) 2016/679 (2016. gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (pieejama šeit <http://data.europa.eu/eli/reg/2016/679/2016-05-04>).
5. Pasākums – bērnu un jauniešu radošās un mākslinieciskās aktivitātes (skate, festivāls, salidojums, konkurss, sarīkojums, izrāžu parāde, izstāde, sacensības u.c.).
6. Apstrāde – jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošanai vai kombinēšanai, ierobežošana, dzēšana vai iznīcināšana.
7. Apstrādātājs – fiziska vai juridiska persona, publiska iestāde, aģentūra vai cita struktūra, kura pārziņa vārdā un uzdevumā apstrādā personas datus.

**AUDIO, AUDIOVIZUĀLĀS UN FOTO FIKSĀCIJA**

1. Šīs sadaļas mērķis ir sniegt informāciju dalībniekam Regulas 13.pantā noteikto informāciju par pasākuma fiksāciju audio, audiovizuālā un fotogrāfiju veidā.
2. Dalībnieks ir informēts, ka pasākuma norise tiek fiksēta audio, audiovizuālā un fotogrāfiju veidā (turpmāk – Fiksācija), pamatojoties uz VISC nolikumu ar nolūku popularizēt bērnu radošās aktivitātes un atspoguļot to norisi sabiedrības interesēs.
3. Pasākuma norises audio, audiovizuālās fiksēšanas un fotografēšanas rezultātā iegūtais materiāls neierobežotu laiku tiks saglabāts un publiskots iepriekš norādītajam nolūkam.
4. VISC ir tiesīgs izmantot Fiksāciju jebkādā veidā kopumā vai pa daļām, atļaut vai aizliegt tās izmantošanu ar vai bez atlīdzības, saņemt atlīdzību par izmantošanu. Šī dotā piekrišana ir spēkā visās pasaules valstīs bez laika ierobežojuma. Dalībnieks ir informēts, ka VISC izmantos šīs tiesības brīvi pēc saviem ieskatiem, tajā skaitā ir tiesīgs nodot tās tālāk trešajām personām. Dalībniekam ir tiesības pieprasīt no VISC informāciju par trešajām personām.
5. Dalībnieks var iebilst pret šajā sadaļā noteiktajām darbībām un pieprasīt pārtraukt tās tikai gadījumā, ja konkrētajā Fiksācijā dalībnieks ir tieši identificējams un VISC ir tehniski iespējams dzēst konkrēto dalībnieku un/vai neizmantot konkrēto Fiksāciju.
6. Pasākumā esošie plašsaziņas līdzekļi darbojas saskaņā ar to profesionālo darbību regulējošajiem likumiem un atbild par personas datu apstrādi atbilstoši normatīvo aktu prasībām.

**PASĀKUMA PERSONAS DATU APSTRĀDE, TO DROŠĪBA UN AIZSARDZĪBA**

1. Šīs sadaļas mērķis ir sniegt pilnīgu informāciju dalībniekam par tās personas datu apstrādes mērķiem, tiesisko pamatu un sniegt informāciju dalībniekam par personas datu apstrādes pārzini.
2. Dalībnieka personas dati tiek iegūti un apstrādāti, pamatojoties uz Ministru kabineta 2009.gada 30.jūnija noteikumiem Nr.682 „Valsts izglītības satura centra nolikums”.
3. Saskaņā ar Regulas 6.panta pirmās daļas c) apakšpunktu personas datu apstrāde tiek veikta, lai nodrošinātu noteiktās prasības.
4. Dalībnieka datu apstrādes mērķi:

3.1. pasākuma popularizēšana, pasākuma atspoguļošana, sabiedrības informēšana par pasākuma norisi,

3.2. dalībnieka personu datu glabāšana arhivēšanas nolūkiem sabiedrības interesēs un statistikas nolūkiem.

1. Dalībnieka dati tiek vākti un apstrādāti tikai tādā apjomā un termiņā, cik tas nepieciešams šajā pielikumā noteikto mērķu un Latvijas Republikas normatīvo aktu prasību izpildei. Dalībnieku dati, kas izriet no audio, audiovizuālajām un vizuālajām fiksācijām, ir pastāvīgi glabājami.
2. Dalībnieka tiesības:

6.1. pieprasīt VISC piekļuvi dalībnieka personas datiem;

6.2. pieprasīt VISC dalībnieka personas datu labošanu vai dzēšanu, vai apstrādes ierobežošanu attiecībā uz dalībnieku, vai tiesības iebilst pret apstrādi;

6.3. iesniegt sūdzību uzraudzības iestādei – Datu valsts inspekcijai.

1. Dalībnieka personas datu apstrādes ietvaros VISC nodrošina:

7.1. informācijas sniegšanu dalībniekam saskaņā ar Regulas 13.pantu;

7.2. tehnisko un organizatorisko pasākumu veikšanu dalībnieka personas datu drošības un aizsardzības nodrošināšanai;

7.3. iespēju dalībniekam labot, dzēst tā sniegtos personas datus, ierobežot un iebilst pret dalībnieka personas datu apstrādi tiktāl, cik tas nav pretrunā ar VISC pienākumiem un tiesībām, kas izriet no normatīvajiem aktiem un šo pielikumu.

1. VISC apņemas bez nepamatotas kavēšanās paziņot dalībniekam par personas datu aizsardzības pārkāpumu gadījumā, ja dalībnieka personas datu aizsardzības pārkāpums varētu radīt augstu risku dalībnieka tiesībām un brīvībām.
2. Dalībnieks var īstenot savas tiesības, tostarp tiesības uzdot VISC jautājumus, rakstiski sazinoties ar VISC: visc@visc.gov.lv .
3. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz dalībnieka tiesībām un brīvībā, VISC īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
4. Informācija par personas datu apstrādes pārzini:

Valsts izglītības satura centrs, reģistrācijas Nr. 90009115938,

Juridiskā adrese: Vaļņu iela 2, Rīga, LV-1050

E-pasta adrese: visc@visc.gov.lv

Datu aizsardzības speciālista kontaktinformācija: e-pasta adrese: datuspecialists@visc.gov.lv

1. Pasākuma organizēšanas un rīkošanas gaitā VISC var piesaistīt citus personas datu apstrādātājus, atbilstoši papildinot ar šo informāciju šo pielikumu.

*Pielikums Nr.2*

**VI Latvijas skolu jaunatnes teātru festivāls- parāde**

**“2x2 IR PIECI”**

**Pieteikuma anketa**

**2.kārtai – video konkursam**

Pieteikuma anketu un izrādes video iesniegt **līdz 2024. gada 12. aprīlim,**

nosūtot uz e-pasta adresi: dace.jurka@visc.gov.lv

|  |  |
| --- | --- |
| Pārstāvētās iestādes nosaukums |  |
| Kolektīva nosaukums |  |
| Kolektīva vadītājs: vārds, uzvārds |  |
| Kolektīva vadītājs: tālrunis, e-pasts |  |
| Izrādes nosaukums |  |
| Lugas autors |  |
| Izrādes režisors |  |
| Izrādes garums\* |  |
| Darbojošos personu skaits |  |
| Izrādes video saite*(caur Google Photos)* |  |

\* Izrādes ilgums nedrīkst pārsniegt 45 min., mazās formas uzveduma – 15 min.

Kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

epasta adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_\_\_\_\_\_\_\_\_\_\_\_

*Pielikums Nr.3*

 **VI Latvijas skolu jaunatnes teātru festivāls- parāde**

**“2x2 IR PIECI”**

**PIETEIKUMA ANKETA**

Iesūtīt **līdz 8.maijam** uz e-pasta adresēm:

dace.jurka@visc.gov.lv un dace.kaleja@edu.jurmala.lv

|  |  |
| --- | --- |
| Pašvaldība |  |
| Izglītības iestāde |  |
| Teātra/studijas, pulciņa pilns nosaukums |  |
| Kolektīva vadītāja vārds, uzvārds |  |
| Kolektīva vadītāja tālrunis, e-pasts |  |
| Lugas/literārā materiāla autors (vārds, uzvārds) |  |
| Lugas/literārā materiāla nosaukums  |  |
| Iestudējums*Atzīmēt vajadzīgo*  | Teātra izrādeMazās formas uzvedums  |
| Autortiesību saskaņojums ar autoru un AKKA/LAA |  |
| Režisors |  |
| Scenogrāfs |  |
| Mūzikas autors |  |
| Iestudējuma garums |  |
| Dalībnieku skaits (skolēni, pedagogi/pavadošās personas) | Skolēnu skaits -  | Pedagogi, t.sk. pavadošās personas - \_  |
| Dalībnieku vecums (klašu grupa) |  |
| **Tehniskais nodrošinājums** |
| Dekorāciju uzbūvēšanas laiks |  |
| Dekorāciju demontāžas laiks |  |
| Vēlamā iestudējuma spēles vieta (iekštelpās vai brīvdabas laukumā) |  |
| Vēlamais skatuves laukuma izmērs |  |
| Vēlamā apskaņošanas tehnika (mikrofoni, audio ieraksti no zibatmiņas utml.) |  |
| Vēlamā gaismas tehnika |  |
| **Ierašanās un uzturēšanās Jūrmalā** |
| Plānotā transporta (autobusa) ietilpība (18, 30-32, 49, 52 vietas, cits) |  |
| Vai plāno nakšņot? | Jā | Nē  |

Informāciju sagatavoja:

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_